Author: Valerija
Last saved by: Emilija Ivančič

POBUDE IN VPRAŠANJA  
OBČISNKIH SVETNIKOV

podana na 11. redni seji Občinskega sveta Občine Prevalje dne 26.01.2012,
ki še niso bila odgovorjena na 11. redni seji

Ivan PUNGARTNIK:

Vprašanje:
V zvezi z odmero komunalnega prispevka za območje zazidave Leše- Nove bajte (sklep št. 9, ki ga je občinski svet sprejel na svoji 10. redni seji) je postavil vprašanje ali se bo minimalni komunalni prispevek plačal po veljavnih formulah.

Odgovor:
V Odloku o podlagah za odmero komunalnega prispevka za območje zazidave Leše - Nove bajte in v Programu komunalnega opremljanja za območje zazidave Leše - Nove bajte so določene formule za izračun komunalnega prispevka na podlagi Zakona o prostorskem načrtovanju. Vrednosti v formulah so določene na podlagi stroškov celotne investicije zadevne komunale infrastrukture, razdelitev stroškov pa je določena v skladu z Zakonom o prostorskem načrtovanju ter podrejenimi predpisi. Zaradi navedenega do presežka v plačilu ne more prihajati, ker so vzeti dejansko nastali stroški.

Vprašanje:
Ali je bila dopolnjena vloga za pridobitev pomoči kohezijskega sklada za čistilno napravo v 14 dneh (kot je zapisano v 11 tč. 10. redne seje občinskega sveta) ?

Odgovor:
Vloga je bila dopolnjena.

Vprašanje:
V zvezi z izjavo podžupana na 10. redni seji občinskega sveta, da Občina Ravne ne bo sofinancirala pri izgradnji ceste in parkirnih prostorov pri pokopališču Barbara, je povprašal, kako bo Občina Prevalje izpeljala investicijo samo s komunalnim podjetjem.

Odgovor:
Občina Prevalje ima v proračunu za leto 2012 zagotovljeno proračunsko postavko za te namene.

Andrej STERMEC: 

Pobuda:
Podal je pobudo, da naj občinska uprava apelira na komunalno podjetje, da uredi cesto v obrtni coni Šlokn. Podjetniki v tem območju imajo težave pri dovozu. Cesta je spolzka, zato jo je potrebno posuti s soljo. Poleg tega za stari Ivartnikovi betonarni vejevje sega zelo nizko, na cesto.

Odgovor:
V zvezi z vejami je zadeva bila posredovana inšpekciji.

Vprašanje:
S predsednikom odbora za komunalne zadeve in varstvo okolja sta si osebno ogledala cesto Leše - Nove bajte, ki je bila sanirana in na kateri je izvajalec naredil napako. Povedal je, da sta sprožila postopek pri pristojnih službah. Zato želi vedeti, na kakšen način se zadeva rešuje.

Odgovor:
V zvezi s cesto Leše – Nove bajte je bil posredovan  zahtevek izvajalcu, da zadevo sanira.

Dušan GOLNAR:

Pobuda:
Apeliral je na občinsko upravo, da glede čistilne naprave čim prej pripravi razpis za projektno dokumentacijo.

Odgovor:
Razpis za projektiranje kolektorskih sistemov je v objavi. Dokumentacija za razpis za projektno dokumentacijo čistilne naprave je v pripravi.

Pobuda:
Pozval je, da občinska uprava najpozneje do začetka aprila pripravi razpis za opremo vrtca. Pripomnil je, da v kolikor  obstaja projektna dokumentacija za opremo vrtca, naj se svetnikom omogoči vpogled v le-to.

Odgovor:
Javno naročilo za opremo vrtca je bilo podano na portal javnih naročil in na spletno stran v začetku marca 2012.

Vprašanje:
Pri prehodu za pešce oziroma križišču, kjer se zavije k osnovni šoli je potrebno zagotoviti dodatno svetilko.

Odgovor:
Občinska uprava je zadevo preverila, rešitev bo podana v kratkem.

Pobuda:
Občinska uprava naj prične z uvedbo postopka za imenovanje novega člana nadzornega sveta JKP Log d.o.o.

Odgovor:
Komisija za mandatna vprašanja, statut in imenovanja je začela postopek razrešitve in imenovanja novega člana nadzornega sveta JKP Log d.o.o. in predlog za imenovanje dala v sprejem na 12. redno sejo Občinskega sveta Občine Prevalje.

Maks PUČELJ:

Vprašanje:
Postavil je vprašanje, kako daleč so dela glede Gradišnikovega mostu.

Odgovor:
Gradišnikov most na Lokovici spada v okvir gozdne ceste. Občinska uprava je že opravila razgovor z Janijem Miklnom, Zavod  za gozdove Prevalje, ki je zagotovil, da bodo most sanirali v najkrajšem možnem času.

Pobuda:
Povedal je, da je Krajevna skupnost Holmec pripravljena pomagati pri projektu Plazl glede pridobivanja soglasij.

Odgovor:
V sodelovanju s Krajevno skupnostjo Holmec je občinska uprava pristopila k pripravi dokumentacije in k dogovorom z 10 lastniki za prenos zemljišč na cesti PLAZL na Občino Prevalje.

Pobuda:
V naselju Plazl, na glavni cesti, se je v lanskem letu zgodila nesreča in je bil uničen koš za smeti. Na tem mestu naj se postavi nov.

Odgovor:
V kolikor je bil koš uničen ob prometni nesreči, za kar še sicer nismo dobili informacije, bomo sprožili ustrezni postopek ter nadomestni  koš zahtevali preko odškodninskega zahtevka od povzročitelja.

Marjan SONJAK:

Pobuda:
Podal je pobudo krajanov Suhega vrha, in sicer da se useda del občinske makadamske ceste od Šentanela oziroma Gornikovega križa proti Suhem vrhu. Na tem delu poteka prevoz predšolskih in šolskih otrok in obstaja nevarnost zdrsa vozila. Občinska uprava naj preveri situacijo.

Odgovor:
Zadeva je bila posredovana na komunalno podjetje, ki je opravilo manjše popravke, večjih posegov pa zaradi zime ni mogoče opraviti.

Bernard PAČNIK:

Vprašanje: 
V parku pred staro kinodvorano je potrebno postaviti koše za smeti.

Odgovor:
Koš je bil postavljen.

Marko KAVTIČNIK:

Pobuda:
Občinska uprava naj preveri kvaliteto znaka pri starem vrtcu oziroma naj ga odstrani, ker ne deluje pravilno (kazni ne prikazuje pravilno), kar pa je moteče za promet.

Odgovor:
Prikazovalnik hitrosti je prestavljen.